मंदिर परिसर में चार या पांच मंजिला किला है और उसी के टाप की मंजिल पर बताते हैं कि कामाक्षा देवी की मूर्ति थी जो कि कामाख्या मंदिर आसाम से ही लायी गयी थी । ये किला यहां के राजाओ का था जो कि अब यहां कभी कई साल में ही आते हैं । रखरखाव के अभाव मे जीर्ण शीर्ण हो चुका है और कामाख्या माता का मंदिर भी परिसर में नीचे बना दिया गया है । हमने माता के दर्शन किये तो पुजारी जी ने एक सेब दिया । माता के सामने और भी सेब रखे थे । लाल लाल किन्नौर के सेबो पर हमारी राल तो बहुत देर से टपक रही थी पर अब तक हमने यहां पर सेब तोडकर नही खाये थे । मैने सौ रूपये पंडित जी को दिये और पंडित जी से दो दो सेब सबके लिये मांगे । पंडित जी ने दे दिये । हम वहीं पर खडे होकर खाने लगे । पंडित जी से पूछा कि यहां पर लोगो के बागो में सेब टूटकर नीचे गिरे पडे हैं ना तो उन्हे लोग उठाते हैं क्या हम उन्हे उठाकर खा सकते हैं जबाब ना में था । फिर हमने पूछा कि यहां पर कोई सेब की दुकान नही मिली तो उन्होने बताया कि यहां सबके पास बाग हैं तो दुकान पर किसके लिये बेचें । यहां सब माल एक्सपोर्ट होता है